
	Comisia pentru buget, finanţe şi bănci

Nr. 22/415


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.22/2006 pentru completarea Ordonanţei Guvernului nr.92/2003 privind Codul de procedură fiscală, cu care comisia noastră a fost sesizată în fond cu adresa Biroului Permanent nr. PL.X 501  din 29 mai 2006.
	PREŞEDINTE,

Mihai Nicolae Tănăsescu

RAPORT

asupra proiectului de Lege privind aprobarea Ordonanţei de urgenţă

 a Guvernului nr. 22/2006 pentru completarea Ordonanţei 
Guvernului nr.92/2003 privind Codul de procedură fiscală
Cu adresa nr. PL.X 501 din 29 mai 2006, Biroul Permanent conform art.95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr. 22/2006 pentru completarea Ordonanţei Guvernului nr.92/2003 privind Codul de procedură fiscală.
La întocmirea raportului s-a avut în vedere avizul Consiliului Legislativ.

Prezentul proiect de Lege are ca obiect de reglementare constituirea unui instrument juridic pentru a se preîntâmpina intrarea în „colaps financiar” a societăţilor comerciale cu capital de stat, care desfăşoară activităţi de interes vital pentru economia naţională, ce ar putea genera consecinţe economice şi sociale grave. Se acordă acestor societăţi o perioadă de graţie de cel mult 6 luni, în cazuri excepţionale şi prin hotărâre a Guvernului, perioadă în care să nu fie supuse procedurii de executare silită.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor, republicat : domnul Bogdan Huţucă, vicepreşedinte A.N.A.F. şi doamna Tanţi Anghel, şef proiect A.N.A.F.

La lucrările comisiei au participat 25 deputaţi, din totalul de 26 membri ai comisiei.

Raportul comisiei a fost adoptat cu unanimitate de voturi. 

Proiectul de Lege a fost adoptat de Senat în şedinţa din data de 22 mai 2006.

Proiectul de lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
In urma dezbaterii proiectului de Lege privind aprobarea Ordonanţei de urgenţă a  Guvernului nr.203/2005 pentru modificarea şi completarea Legii nr. 571/2003 privind Codul Fiscal, în şedinţa din data de 12 aprilie 2006, comisia propune supunerea spre dezbaterea şi adoptarea Plenului Camerei Deputaţilor a proiectului de Lege  în forma adoptată de Senat.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


              Expert parlamentar:
Roşu Gica       

